section_heading: Život
paragraph_text: Na kraju rata sudjelovao jena Mirovnoj konferenciji u Parizu kao član Jugoslavenske komisije i kao blizak suradnik Edvarda Kardelja, gdje je zagovarao pripajanje Julijske pokrajine socijalističkoj Jugoslaviji. Bio je član redakcije "Il Nostro Giornale" ("Naše novine") iz Pule, koje su bile glavni prokomunistički medij u gradu sve do istarskog egzodusa kada su istarski Talijani nakon pariškog mirovnog ugovora 10. veljače 1947. skoro u potpunosti odselili. Zbog svog novinarskog rada anglo-američke vlasti u Puli uvjetno su ga kaznile na dvije godine zatvora zbog. Martini kasnije postaje glavni urednik dnevnih novina iz Rijeke "La Voce del Popolo", a dugo godina je bio i glavni urednik tjednika "Panorama", te osnivač i urednik časopisa za kulturu "La Battana".